73. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΕΜΠΟΡ. ΝΑ ΥΤΙΛΙΑΣ Αριθ. 45057/3/77 της 4/22 Ιουν. 1977 (ΦΕΚ Β΄ 584) Περί τροποποιήσεως ενίων διατάξεων του Κανονισμού Οικονομικής Διαχειρίσεως του ΟΛΠ και ελέγχου αυτής. Έχοντες υπ’ όψιν τας διατάξεις του άρθρ. 14 του υπό του Νόμ. 1630/1951 κυρωθέντος υπ’ αριθ. 1559/1950, Α. Νόμου, αποφασίζομεν: Εγκρίνομεν την υπ’ αριθ. 667/6.8.1976 Πράξιν του Διοικητικού Συμβουλίου του Οργανισμού Λιμένος Πειραιώς, περί τροποποιήσεως ενίων διατάξεων του Κανονισμού Οικονομικής Διαχειρίσεως του ΟΛΠ και Ελέγχου αυτής, αφορωσών εις την απόδοσιν εις τον ΟΛΠ των παρά τρίτων εισπραττομένων δικαιωμάτων του άρθρ. 14 αυτού, ης το διατακτικόν έχει ως κάτωθι: Α)Τροποποιούνται τα άρθρ. 14, 17 και 18 του Κανονισμού Οικονομικής Διαχειρίσεως του ΟΛΠ, (ανωτ.αριθ. 56). Β)Θεσπίζονται μία γενική και δύο μεταβατικαί διατάξεις έχουσαι ούτω: Γενική διάταξις: «Η αληθής έννοια του όρου «Πλοιοκτήτης» όπου εν τοις Κανονισμοίς και Τιμολογίοις του ΟΛΠ αναφέρεται, είναι ότι ούτος περιλαμβάνει και τον κύριον του πλοίου». Μεταβατικαί Διατάξεις: 1.«Πάσα διάταξις του Κ.Τ.Ε.Φ.Μ. αντικειμένη εις την παρ. 6 του άρθρ. 14 ΚΟΔ ή ρυθμίζουσα θέματα καλυπτόμενα υπό ταύτης καταργείται». 2.«Οφειλέται του ΟΛΠ δια δικαιώματα του άρθρ. 14 δύνανται να αιτήσωσι τον διακανονισμόν των μέχρι της δημοσιεύσεως της εγκρινούσης τας ως άνω τροποποιήσεις κοινής υπουργικής αποφάσεως υφισταμένων οφειλών των και εντός εξαμήνου προθεσμίας από της τοιαύτης δημοσιεύσεως». Η παρούσα δημισιευθήτω δια της Εφημερίδος της Κυβερνήσεως. 